### Resume

Byrådet har 14. december 2022 godkendt Lokalplan nr. 1317 Boligområde ved [adresse], Skibet. Det nye boligområde vil betyde, at [adresse] med sine to spor ikke kan rumme alle distriktets elever, da den på sigt vil vokse til tre spor. [adresse] vil kunne rumme eleverne. Forslaget om ændring af skoledistrikt har været til høring i de berørte skolebestyrelser. Det foreslås, at det nye boligområde og det resterende distrikt ind mod [adresse] (inklusiv [adresse]) flyttes til [adresse].

### Sagsfremstilling

Lokalplan 1317 Boligområde ved [adresse], Skibet blev godkendt af [adresse] 14. december 2022. Det nye boligområde ligger vest for [adresse], og ligger i [adresse] skoledistrikt.

Skibet Skole er bygget til to spor.

Elevtalsprognosen for Skibet Skole inkl. det nye område (jf. bilag 1) viser, at skolen fra 2026/27 og frem i kommende 0. årgange vil overstige de 52 elever, der kan være i to klasser. Efter de nye regler om klassestørrelse må der i 0.-2. kl. maksimalt være 26 elever i hver klasse. Skolen vokser sig altså mod tre spor over en årrække.

Kommunen skal efter folkeskoleloven sikre, at der er plads på egen skole til de elever, der bor i skoledistriktet.

Byrådet har derfor to handlemuligheder; at udbygge Skibet Skole til tre spor eller at flytte skoledistrikt til en skole med plads, så [adresse] holder sig på to spor. I dette tilfælde er der plads på [adresse].

Der er ikke beregnet konkret anlægsudgift ved udbygning til tre spor på [adresse], men skolen har ingen restkapacitet, og udover flere klasserum vil det ekstra spor kræve flere faglokaler. En indledende og overordnet vurdering fra Kommunale Ejendomme er, at anlægsudgiften vil overstige 30 mio. kr.

Bilag 2 er en prognose for skolen, hvis det nye boligområde flyttes til [adresse] samtidig med, at der lukkes for frit skolevalg til Skibet Skole. Som det fremgår, vil skolen i 0. kl. fra 2027 og frem ligge på præcis de 52 elever, der kan være i to klasser.

Tage Jørgensen baserer sig på en række forudsætninger, herunder den forventede boligudbygningstakt. Historikken viser, at boligudviklingen kan gå hurtigere eller langsommere end det forventede. Det er derfor meget usikkert, om det er tilstrækkeligt at flytte det nye boligområde, for at holde [adresse] på to spor.

Skibet Skoles distrikt rækker i dag helt ind i den vestlige del af [adresse], da James Gregersen er i skolens distrikt. Det bør derfor overvejes også at flytte [adresse] med til Midtbyskolen, for at sikre robusthed i forhold til at Skibet ikke vokser til tre spor.

I kortbilag er det dels illustreret, hvordan en flytning af Kølholt mm vil se ud (model A), og dels hvordan en flytning af Kølholt og [adresse] mm (model B) vil se ud.

Det er en mere krævende beslutning at flytte et område som [adresse], hvor der er familier med tilknytning til Skibet Skole end et flytte et område som Olfert Ravn, som først står foran udbygning, og hvor præmissen om skole derfor vil være kendt på forhånd.

Det er vigtigt at slå fast, at nuværende elever på [adresse] fra [adresse] naturligvis ikke flyttes. Tallene peger også på, at i hvert fald søskende til nuværende elever på [adresse] fra [adresse] efter al sandsynlighed vil kunne komme til Skibet, hvis det ønskes efter frit valg.

Bilag 3 viser nemlig prognosen for Skibet skole uden [adresse] og Olfert Ravn og uden fritvalgselever. Her siger prognosen, at der vil 43-44 elever i de kommende 0. årgange. Dermed er der plads til 6-7 fritvalgselever, hvor søskende prioriteres højst.

Der er behov for, at Byrådet træffer beslutning om skoledistriktet skal fastholdes, og at der som konsekvens heraf afsættes det nødvendige anlægsbudget fra 2026 og frem på forventeligt min. 30 mio. kr.

at der alternativt gennemføres en distriktsændring, således at enten kun Olfert Ravn eller Olfert Ravn og [adresse] flyttes til Vejle Midtbyskole.

En beslutning om distriktsændring skal i høring i de berørte skolebestyrelser inden endelig beslutning, der skal træffes af Byrådet.

Med udgangspunkt i kommunens ønske om bæredygtig arealanvendelse og det store tryk på kapacitetsbehov – ikke mindst på dagtilbudsområdet, herunder en daginstitution i [adresse] – anbefaler forvaltningen, at der gennemføres en distriktsændring. For at sikre tilstrækkelig robusthed til den løsning, anbefales det, at den omfatter både Olfert Ravn og [adresse].

Børne- og ungedirektøren indstillede at Børne- og Familieudvalget sender forslag om at flytte [adresse] og [adresse] mm (model B) til høring i de berørte skoler, og at sagen behandles igen på baggrund af høringen med henblik på at udvalget anbefaler Byrådet en beslutning.

Sagen er genoptaget efter høring

Forslaget har været til høring hos de formelle høringsparter, dvs. skolebestyrelserne i [adresse], Natasha Karlsen og på [adresse]. Herudover har Lokalrådet for [adresse] sendt en udtalelse.

Alle svar ligger som bilag i deres fulde længde. I det følgende knytter forvaltningen enkelte bemærkninger til nogle af de centrale betragtninger.

Vejle Midtbyskoles skolebestyrelse er positiv over for ændringen, der fører Kølholt og [adresse] områderne til skolen.

Danny Dam skolebestyrelse tager ikke direkte stilling til forslaget, men vurderer følgende konsekvens for Bredsten afdelingen: ”med stor sandsynlighed betyder, at overbygningen i Bredsten vil vokse fra 3 til 4 spor”. Videre at det efter bestyrelsens opfattelse vil kræve en udvidelse af [adresse], incl. faglokaler.

Forvaltningens bemærkninger: Jano Mortensen fra 2022 peger på, at der vil være 4 spor i 7. og 8. kl. på Natasha Karlsen fra ca. 2023 og frem med det nuværende Skibet distrikt. Forvaltningen har ikke afdækket i hvilket omfang, det giver udbygningsbehov, som bestyrelsen peger på, men det er meget tænkeligt.

Skibet Skoles skolebestyrelse og Lokalrådet for [adresse] taler i deres svar entydigt imod den foreslåede distriktsændring. Det er ganske omfattende og gennemarbejdede svar, og forvaltningen vil derfor afstå fra en opsummering, men opfordre til at læse dem i deres helhed. Der skal dog knyttes enkelte bemærkninger til centrale elementer

Prognosernes kvalitet:

Bestyrelsen peger på, at den nuværende prognose overvurderer tempoet for udbygningen i [adresse], dels pga. nogle måneders forsinkelse af lokalplanen, dels pga. den aktuelle markedssituation med inflation og rentestigninger. Bestyrelsen peger derfor på, at pladsproblemerne vil opstå senere end forventet i den foreliggende prognose.

Forvaltningens bemærkninger:

Det er tænkeligt, at den kommende prognose vil vise, at bevægelsen mod en tre-sporet skole vil starte lidt senere end sidste års prognose vurderede, men det ændrer ikke på, at den kommer inden for kort tid. Forvaltningen finder fortsat, at det er rigtigt at træffe beslutning nu, så der er klare præmisser for kommende købere af grunde i [adresse].

Vurdering af anlægsbehov og -pris

Bestyrelsen har lavet alternativ vurdering af både anlægsbehov og kvadratmeter pris, således at udbygningen til 3 spor skulle koste 20 i stedet for 30 mio. kr.

Forvaltningens bemærkninger:

Kommunale Ejendommes vurdering bygger dels på et indgående kendskab til [adresse], og dels på erfaringstal på både kvm-priser og arealbehov. De to billigere udbygninger på [adresse] og [adresse] skyldes, dels at haludvidelser indeholder nogle faglokaler/SFO 2 funktioner, dels at de to skoler har restkapacitet, der kan bringes i spil i form af kælder, der kan aktiveres og gymnastiksal, der kan aktiveres til andet.

Det er fortsat kommunens vurdering, at udbygningen til 3 spor vil beløbe sig til min 30 mio. kr. Forvaltningen skal yderligere pege på, at der med fastholdelse af nuværende distrikt evt kan påregnes yderligere anlægsudgifter. Enten på Bredsten-Gadbjerg skoles, som anført af bestyrelsen, eller på Skibet, såfremt den i høringssvarene omtalte mulighed for at udvide med overbygning kommer oven i.

”Lukning” af frit skolevalg

Lokalrådet skriver med henvisning til sagsfremstillingen, at ændringen af distrikt vil ske i kombination med, at der ”lukkes for det frie skolevalg”. Og Bestyrelsen skriver, at ”man ikke vil kunne garantere det frie skolevalg”.

Forvaltningens bemærkninger:

Det er en misforståelse, at der med en distriktsændring lukkes for frit skolevalg. Frit skolevalg er et lovkrav, men det er ikke et ubetinget frit skolevalg. Man kan f.eks. sige nej til frit skolevalg til en skole, der ikke har plads til flere elever, eller hvor modtagelsen af eleverne udefra betyder, at årgangen får et spor mere end skolen er bygget til.

De regler gælder i hele landet, og de gælder for Skibet Skole og for alle andre skoler i Vejle kommune. Det laves ikke om ved en distriktsændring.

Men frit skolevalg er ikke en garanti for at man kan komme ind. Det kan man kun, såfremt der er plads inden for de to spor, skolen har – og der opleves stort set hvert år elever, der ikke får deres ønske opfyldt.

Efter den foreslåede distriktsændring siger prognosen, at skolens egne distriktsbørn vil give 21-22 elever i klasserne. Derfor vil der være fritvalgspladser op til 24 elever i hver klasse (evt. lidt flere hvis det er søskendebørn). Derfor står der også i sagen ovenfor, at tallene peger på, at i hvert fald søskendebørn fra [adresse] efter al sandsynlighed vil kunne komme til Skibet efter frit valg. Det er altså en misforståelse, at der lukkes for frit valg.

Misforståelsen er nok opstået pga. en formulering fra forvaltningen i et tidligere afsnit om bilag 2. Bilag 2 er en håndholdt prognose, der skal vise hvor mange elever skolen SKAL tage imod (dvs. egne distriktsbørn). Den håndholdte prognose laver man ved at tage den oprindelige prognose (incl. forventede fritvalgselever) og så tage fritvalgseleverne i den ud. Man fjerner altså fritvalgseleverne i beregningen af prognosen, og det er her formuleret som ”at lukke for frit valg”, men det er altså ren regneteknik ved beregningen af prognosen i bilag 2, og altså ikke noget der vil ske.

Formuleringen er mere hensigtsmæssig ved den senere omtale af bilag 3, hvor det formuleres som prognosen ”uden [adresse] og Olfert Ravn og uden fritvalgselever”.

Forvaltningen beklager, hvis formuleringen har givet anledning til misforståelser. Der vil være frit skolevalg til [adresse], men det kan kun imødekommes, såfremt der er plads på skolen – som på alle andre skoler i kommunen.

### Sagens videre forløb

Sagen skal behandles i Økonomiudvalget og Byrådet.

### Historik

Børne- og ungedirektøren indstiller, 30. marts 2023, pkt. 31:

at Børne og Familieudvalget overfor Byrådet anbefaler forslaget om at flytte [adresse] og [adresse] mm (model B) til [adresse] skoledistrikt fra skoleåret 2024/25.

Beslutning fra Børne- og Familieudvalget, 30. marts 2023, pkt. 31:

Anbefalet.

Beslutning fra Økonomiudvalget, 17. april 2023, pkt. 91:

Anbefales.

Ebbe Jespersen tog forbehold for sin stillingtagen til Byrådets behandling af sagen.

### Beslutning

Godkendt.

Fraværende: Vagn Skov. I stedet mødte Ziggy Kjær.